ИЗБОРНОМ ВЕЋУ МЕДИЦИНСКОГ ФАКУЛТЕТА УНИВЕРЗИТЕТА У БЕОГРАДУ

Комисија за припрему реферата у саставу:

1. **Проф. др Драгана Протић,** (председник) ванредни професор Медицинског факултета, Универзитета у Београду
2. **Проф. др Зоран Тодоровић,** редовни професор Медицинског факултета, Универзитета у Београду
3. **Проф. др Јелена Рогановић,** редовни професор Стоматолошког факултета, Универзитета у Београду

одређена на седници Изборног већа Медицинског факултета у Београду одржаној 12.03.2025. год (Одлука бр. 2200/5), анализирала је пријаве на конкурс објављен 08.10.2025. год., за избор 1 ДОЦЕНТА за ужу научну област ФАРМАКОЛОГИЈА, КЛИНИЧКА ФАРМАКОЛОГИЈА И ТОКСИКОЛОГИЈА, подноси следећи

Р Е Ф Е Р А Т

На расписани конкурс јавио се један кандидат:

1. **др Маја Стојковић**, досадашњи асистент Медицинског факултета, Универзитета у Београду.

## КАНДИДАТ: др Маја Стојковић ОСНОВНИ БИОГРАФСКИ ПОДАЦИ

* Име, средње име и презиме: Маја, Мирослав, Стојковић (рођ. Драшковић)
* Датум и место рођења: 26.05.1990., Ужице
* Установа где је запослен: Медицински факултет Универзитета у Београду
* Звање / радно место: асистент
* Научна област: Фармакологија, клиничка фармакологија и токсикологија

# Б. СТРУЧНА БИОГРАФИЈА, ДИПЛОМЕ И ЗВАЊА

## Основне студије

* Назив установе: Медицински факултет Универзитета у Београду (уписала школске 2009/2010.)
* Место и година завршетка: Београд, 12.10.2015. просечна оцена: 9,82/10
* Стручни испит за доктора медицине положен 23.05.2016.

## Последипломске студије

1. *Специјалистичке академске студије*
   * Назив установе: Медицински факултет Универзитета у Београду (модул Клиничка фармакологија и терапија, уписала школске 2015/2016.)
   * Место и година завршетка: Београд, 14.07.2017. просечна оцена: 9,82/10; одбрањен завршни рад: „Примена продужене емпиријске антибиотске терапије у јединици интензивног лечења “.
2. *Докторске студије*
   * Назив установе: Медицински факултет Универзитета у Београду (студијски програм Медицинске науке, модул Медицинска фармакологија, уписала школске 2016/2017.)
   * Место и година завршетка: Београд, 11.12.2024. год. одбрањена докторска дисертација: „Фармаколошки ефекти карвеола, карвакрола и гераниола на неуромишићни систем нематода и пацова“, пред комисијом у саставу: проф. др Зоран Тодоровић, проф. др Радан Стојановић и проф. др Ранко Шкрбић. Ментори дисертације: проф. др Драгана Протић (ментор 1) и проф. др Саша Траиловић, Факултет ветеринарске медицине, Београд (ментор 2).
3. *Специјализација*
   * Назив установе: Медицински факултет Универзитета у Београду (основна здравствена специјализација из Клиничке фармакологије, започела специјалистички стаж 15.04.2019.)
   * Место и година завршетка: Београд 30.01.2025. положен специјалистички испит из Клиничке фармакологије, са Одличним успехом, чиме је стечен стручни назив специјалиста клиничке фармакологије.

## Досадашњи избори у наставна и научна звања:

* 05.07.2023. асистент (реизбор), научна област: Фармакологија, клиничка фармакологија и токсикологија
* 23.09.2020. асистент, научна област: Фармакологија, клиничка фармакологија и токсикологија
* 13.06.2019. сарадник у настави (реизбор), научна област: Фармакологија, клиничка фармакологија и токсикологија
* 13.06.2018. сарадник у настави, научна област: Фармакологија, клиничка фармакологија и токсикологија
* 09.07.2018. истраживач-приправник, Медицински факултет Универзитета у Београду, пројекат МПНТР број 175046

# ОБАВЕЗНИ УСЛОВИ

# В. ОЦЕНА О РЕЗУЛТАТИМА ПЕДАГОШКОГ РАДА

Педагошки рад и преношење знања на Медицинском факултету у Београду др Маја Стојковић започела је 2018. године у звању сарадника у настави. Др Маја Стојковић активно учествује у додипломској настави на српском језику са пуним фондом часова према формираним распоредима: на предмету Фармакологија са токсикологијом, за студенте треће године (просечно 60 часова вежби и 26 часова семинара годишње) и на предмету Клиничка фармакологија, за студенте шесте године (просечно 20 семинара годишње). Такође, у оквиру додипломске наставе др Стојковић учествује и у извођењу наставе из два изборна предмета: Молекуларна фармакологија кардиоваскуларних лекова и Молекуларна фармакологија лекова који делују на нервни систем. Др Стојковић редовно држи консултације за студенте основних студија и активно помаже одржавање колоквијума и елиминационих тестова на предмету Клиничка фармакологија и токсикологија (ОАС) и на предмету Клиничка фармакологија (по старом програму) у свим испитним роковима.

Др Стојковић учествује у последипломској настави из два предмета у оквиру ДАС на Медицинском факултету у Београду: Увод у науку о лабораторијским животињама и Фармаколошка модулација поремећаја хомеостазе. Такође учествује у настави на предмету у оквиру ДАС на Фармацеутском факултету у Београду: Принципи рада са експерименталним животињама.

У оквиру додипломске наставе на енглеском језику, др Стојковић учествује у настави на обавезним предметима *Pharmacology and toxicology* на трећој години са 9 часова вежби, као и на предмету *Clinical pharmacology* на шестој години са 4 часа семинара. У склопу изборних предмета учествује у предмету *Molecular pharmacology of drugs affecting the nervous system* са 3 часа семинара и у предмету *New trends in clinical pharmacology* са 1 часом семинара. Др Стојковић такође активно помаже одржавање колоквијума и држи консултације на енглеском језику.

У досадашњем раду др Стојковић је показала пуно ангажовање у испуњавању обавеза и велики степен одговорности. Добитница је Захвалнице Центра за стручни и научно-истраживачки рад студената Медицинског факултета у Беораду за подршку активностима организације и унапређење научно- истраживачког рада студената (септембар 2023). Посебно заслужује похвалу њено изузетно ангажовање у организацији *online* наставе током 2020. и 2021. године, на почетку *COVID19* пандемије.

Др Стојковић је од стране студената оцењена просечном оценом 4,87 (4,98 (школска 2024/25); 4,33 (школска 2023/24); 4,96 (школска 2022/23); 5,00 (школска 2021/22); 4,95 (школска 2020/21); 4,98 (школска 2019/20) и није оцењена (школска 2018/19)).

Др Стојковић је била ментор четири студентска научно-истраживачка рада:

1. студент Радмила Дмитровић (46/13), "Анализа антибиотске терапије код пацијената са инфламаторном болести црева у болничким условима"; 60. Конгрес студената биомедицинских наука Србије са интернационалним учешћем, Копаоник, Србија 21-25. април 2019. године;
2. студент Милица Маринковић, (279/16); "Утицај препорука из националног водича добре клиничке праксе за рационалну употребу антибиотика на потрошњу антибиотика у терцијарној здравственој установи", 61. Конгрес студената биомедицинских наука Србије са интернационалним учешћем (рад прихваћен, Конгрес није одржан због *COVID19* пандемије);
3. студент Лидија Маслаћ (269/17); "Дејство органофосфатних инсектицида на холинергичке рецепторе трахеје", 62. Конгрес студената биомедицинских наука Србије са интернационалним учешћем (рад прихваћен, Конгрес није одржан због *COVID19* пандемије);
4. студент Никола Савић (129/21); "Испитивање утицаја галне киселине примењене у малим дозама на *grooming*, на моделу фрагилног X синдрома винске мушице“ 64. Конгрес студената биомедицинских наука Србије са интернационалним учешћем (рад прихваћен, Мини симпозијум и Конгрес нису одржани 2025. године).

Др Стојковић је као студент била демонстратор и на предметима Анатомија и Патологија.

# Д. ОЦЕНА РЕЗУЛТАТА У ОБЕЗБЕЂИВАЊУ НАУЧНО-НАСТАВНОГ ПОДМЛАТКА

Др Стојковић није била ментор дипломског рада.

Др Стојковић је била члан комисије за одбрану два дипломска рада:

1. „Превенција и лечење мучнине и повраћања изазваних хемиотерапијом“, кандидата Билић Тијана (140/14); ментор: асист др Драгана Сребро; одбрањен 27.07.2020. године;
2. „Фармакотрапијски приступ неуроразвојним пореећајима”; кандидата Јеврема Поповић, 253/17. ментор: проф. др Драгана Протић; одбрањен 09.06.2023. године.

# Е. НАУЧНИ И СТРУЧНИ РАД

## а) списак радова према приложеној табели класификације радова

## Др Стојковић је до сада објавила укупно 28 публикација, од којих су 12 публикације из категорије Оригинални радови *in extenso* и остали радови у часописима са JCR листе. Кумулативни импакт фактор објављених публикација износи 56,021.

ОРИГИНАЛНИ РАДОВИ *IN EXTENSO* У ЧАСОПИСИМА СА *JCR* ЛИСТЕ

1. **Stojković M**, Marjanović DS, Medić D, Charvet CL, Trailović SM. Neuromuscular System of Nematodes Is a Target of Synergistic Pharmacological Effects of Carvacrol and Geraniol. Pharmaceuticals 2025;18,1232. (М21а, IF 4,8)
2. **Stojkovic M**, Petrovic M, Capovilla M, Milojevic S, Makevic V, Budimirovic DB, Corscadden L, He S, Protic D. Using a Combination of Novel Research Tools to Understand Social Interaction in the Drosophila melanogaster Model for Fragile X Syndrome. *Biology (Basel).* 2024;13(6):432. (M21, IF 3,5)
3. **Stojković M**, Todorović Z, Protic D, Stevanovic S, Medić D, Charvet CL, Marjanović DS, Nedeljković Trailović J, Trailović SM. Pharmacological effects of monoterpene carveol on the neuromuscular system of nematodes and mammals. *Front Pharmacol*. 2024;15:1326779. (M21а, IF 4,8)
4. Milojevic S, Ghosh A, Makevic V, **Stojkovic M**, Capovilla M, Tosti T, Budimirovic D, Protic D. Circadian Rhythm and Sleep Analyses in a Fruit Fly Model of Fragile X Syndrome Using a Video-Based Automated Behavioral Research System. *Int J Mol Sci.* 2024;25(14):7949. (M21, IF 4,9)
5. Zdravkovic M, Popadic V, Klasnja S, Milic N, Rajovic N, Divac A, Manojlovic A, Nikolic N, Lukic F, Rasiti E, Mircetic K, Marinkovic D, Nikolic S, Crnokrak B, Lisulov DP, Djurasevic S, **Stojkovic M**, Todorovic Z, Lasica R, Parapid B, Djuran P, Brajkovic M. Obstructive Sleep Apnea and Cardiovascular Risk: The Role of Dyslipidemia, Inflammation, and Obesity. *Front Pharmacol*. 2022;13:898072. (M21, IF 5,6)
6. Popadic V, Brajkovic M, Klasnja S, Milic N, Rajovic N, Lisulov DP, Divac A, Ivankovic T, Manojlovic A, Nikolic N, Memon L, Brankovic M, Popovic M, Sekulic A, Macut JB, Markovic O, Djurasevic S, **Stojkovic M**, Todorovic Z, Zdravkovic M. Correlation of Dyslipidemia and Inflammation With Obstructive Sleep Apnea Severity. *Front Pharmacol.* 2022;13:897279. (M21, IF 5,6)
7. Protic D, Salcedo-Arellano MJ**, Stojkovic M**, Saldarriaga W, Vidal LAA, Miller RM, Tabatadze N, Peric M, Hagerman R, Budimirovic DB. Raising Knowledge and Awareness on Fragile X Syndrome in Serbia, Georgia, and Colombia: a Model for Other Developing Countries? *Yale J Biol Med*. 2021; 94(4): 559–571. (M22, IF 3,434)
8. Đukanović N, Obradović S, Zdravković M, Đurašević S, **Stojković M**, Tosti T, Jasnić N, Đorđević J, Todorović Z.Lipids and Antiplatelet Therapy: Important Considerations and Future Perspectives. *Int J Mol Sci*. 2021;22(6):3180. (M21, IF 6,208)
9. Đurašević S, **Stojković M**, Sopta J, et al. The effects of meldonium on the acute ischemia/reperfusion liver injury in rats. *Sci Rep*. 2021;11(1):1305. (M21, IF 4,997)
10. Todorović Z, Đurašević S, **Stojković M**, Grigorov I, Pavlović S, Jasnić N, Tosti T, Macut JB, Thiemermann C, Đorđević J. Lipidomics Provides New Insight into Pathogenesis and Therapeutic Targets of the Ischemia-Reperfusion Injury. *Int J Mol Sci*. 2021:10;22(6):2798 (M21, IF 6,208)
11. Đurašević S, **Stojković M**, Bogdanović L, Pavlović S, Borković-Mitić S, Grigorov I, Bogojević D, Jasnić N, Tosti T, Đurović S, Đorđević J, Todorović Z. The effects of meldonium on the renal acute ischemia/reperfusion injury in rats. *Int J Mol Sci* 2019;20:5747. (M21, IF 4,556)
12. Ristić AJ, **Drašković M**, Bukumirić Z, Sokić D. Reliability of the witness descriptions of epileptic seizures and psychogenic non-epileptic attacks: a comparative analysis. Neurol Res. 2015;37(6):560-2. (M23, IF 1,418)

# РАД У ЧАСОПИСУ МЕДИЦИНСКА ИСТРАЖИВАЊА

# Makević V, Stojković M, Biorac M, Milojević S, Capovilla M, Protić D. Climbing as a measurement of locomotion ability in the Drosophila model of fragile X syndrome. Medicinska istaživanja. 2024; 57(3):27-33. (M53)

ЦЕО РАД У ЧАСОПИСИМА КОЈИ НИСУ ИНДЕКСИРАНИ У ГОРЕ НАВЕДЕНИМ БАЗАМА ПОДАТАКА

1. **Stojković M,** Trailović S, Protić D. Muskarinski acetilholinski receptori kao ciljno mesto za razvoj lekova. *Medicinski podmladak*; 2025:76(3). (M52)
2. Protić D, **Stojković M**, Marković – Denić L, Tošković B, Djurašević S, Zdravković M, Todorović Z. Empirical Use of Antibiotics in Adult Intensive Care Unit: a Real-Life Approach. Hospital Pharmacology. 2019; 6(1):738-746. (M52)

ИЗВОДИ СА МЕЂУНАРОДНОГ СКУПА

1. **Stojkovic M**, Petrovic M, Milojevic S, Vrekic P, Makevic V, Corscadden L, Capovilla M, Protic D. Using a combination of novel research tools to understand social interaction in fruit flies. 27th European Drosophila Research Conference, October 20 – 23, 2023. Lyon, France. Abstract book, 2023:95.
2. Makevic V, **Stojkovic M**, Pesic M, Milojevic S, Vrekic P, Budimirovic D, Protic D. Drosophila Melanogaster Model for the study of Fragile X Syndrome. 27th European Drosophila Research Conference, October 20 – 23, 2023. Lyon, France. Abstract book, 2023:116.
3. Milojevic S, Ghosh A, Makevic V, Vrekic P, **Stojkovic M**, Pesic M, Protic D. Probing the fragile X syndrome in Drosophila using a new platform for circadian rhythm and sleep research with videography. 27th European Drosophila Research Conference, October 20 – 23, 2023. Lyon, France. Abstract book, 2023:88.
4. Todorović Z, Protić D, **Stojković M**. The misuse of antibiotics: Bioethics of the future. 18th Lošinj days of bioethics. Mali Lošinj, Croatia, May 19–22, 2019. publication "18th Lošinj days of bioethics, Mali Lošinj, Croatia: symposium "Integrative Bioethichs and new epoch" (May 20-21,2019), student bioethics workshop (May 9-21, 2019), round table “The Problem of Environment Management and Allochthonous Game of the Cres-Lošinj Archipelago " (May 22, 2019), 2019, p. 138-9.
5. **Drašković** **M**, Hrnčić D, Stanojlović O. Contribution of purinergic signaling to high dietary methionine mediated epileptogenesis, “XIII International Congress of Medical Sciences for students and young doctors”, Sofia, Bulgaria May 2014, Abstract book, International Congress of Medical Sciences: Medicine behind molecules. what more can genes tell us?, 2014, p.210.
6. Šutulović N, Grubač Z, **Drašković M**, Hrnčić D, Stanojlović O. Nitric oxide modulates appearance of EEG ictal periods induced by lindane in rats, “XIII International Congress of Medical Sciences for students and young doctors”, Sofia, Bulgaria May 2014, Abstract book, International Congress of Medical Sciences: Medicine behind molecules. what more can genes tell us?, 2014, p.208.

ИЗВОДИ СА НАЦИОНАЛНОГ СКУПА СА МЕЂУНАРОДНИМ УЧЕШЋЕМ

1. Todorović Z, **Stojković M**, Golić S, Marjanović M, Nikolić N, Nikolić S, Zdravković M. Bezbednost primene antibiotika u bolnici. 15. Kongres farmakologa Srbije, Vrnjačka Banja. Engrami. 2023; 45(Suppl 1):137.
2. **Stojković M**, Đurašević S, Pavlović S, Borković-Mitić S, Jasnić N, Đorđević J, Vujović P, Dakić T, Protić D, Todorović Z. Uticaj meldonijuma na biohemijske markere i parameter oksidativnog stresa kod anesteziranih pacova podvrgnutih ishemijsko-reperfuzijskom oštećenju bubrega. 14. kongres farmakologa Srbije / 4. kongres kliničke farmakologije Srbije sa međunarodnim učešćem. Novi Sad, 18-21. septembar 2019. godine; 14. kongres farmakologa Srbije i 4. kongres kliničke farmakologije Srbije sa međunarodnim učešćem – Zbornik kratkih sadržaja radova, 2019., apstrakt p-1.12. str. 215-216.
3. Todorović Z, Protić D, **Drašković M**. Produžena empirijska antibiotska terapija bolničkih infekcija. IX nedelja bolničke kliničke farmakologije. Beograd, 25-26. novembar 2017. godine, Zbornik sažetaka IX nedelja bolničke kliničke farmakologije, 2017., str. 24
4. Santrač N, Marković I, **Drašković M**, Džodić R. Multiple osteolitične koštane metastaze kao inicijalna prezentacija minimalno invazivnog folikularnog tiroidnog karcinoma kod 36-godišnje pacijentkinje - prikaz slučaja, 53. Kancerološka nedelja i 30. simpozijum medicinskih sestara – tehničara onkoloških institucija Republike Srbije, 4-5. novembar 2016. godine, Beograd, Anali Kancerološke sekcije SLD, 2016., apstrakt p2.
5. **Drašković M**. Značaj kontinuirane edukacije za kliničku epistemologiju: lečenje epilepsija vođeno etiologijom, 56. Kongres studenata biomedicinskih nauka Srbije sa internacionalnim učešćem,Vrnjačka Banja, Srbija 24.-28. April 2015. godine, Knjiga sažetaka 56. Kongresa studenata biomedicinskih nauka Srbije sa internacionalnim učešćem, 2015, str. 283.
6. Grubač Ž, Šutulović N, **Drašković M**. Fragmentirano spavanje potencira iktalnu elektroencefalografsku aktivnost u eksperimentalnom modelu generalizovane epilepsije izazvane lindanom, 56. Kongres studena tabiomedicinskih nauka Srbije sa internacionalnim učešćem ,Vrnjačka Banja, Srbija 24.-28. April 2015. godine, Knjiga sažetaka 56. Kongresa studenata biomedicinskih nauka Srbije sa internacionalnim učešćem, 2015, str.677
7. **Drašković M**. Evaluacija pouzdanosti opisa svedoka epileptičnih napada i psihogenih neepileptičnih napada: komparativna analiza, 55. Kongres studenata biomedicinskih nauka Srbije sa internacionalnim učešćem,Vrnjačka Banja, Srbija 26.-30. April 2014. godine, Knjiga sažetaka 55. Kongresa studenata biomedicinskih nauka Srbije sa internacionalnim učešćem, 2014, str. 301

# УЏБЕНИЦИ, ПРАКТИКУМИ, ПОГЛАВЉА У УЏБЕНИЦИМА И ПРАКТИКУМИМА

Поглавља у уџбенику:

1. Protic D, **Stojkovic** **M**, Todorovic Z. Bioloski lekovi. U: Klinička farmakologija. Bajčetić M, Gojković Bukarica Lj, Dragović Lukić G, Stojanović R, Todorović Z (urednici). Beograd: Cibid 2024; стр. 103-110 (ISBN 978-86-7117-743-6; Одлука Наставног већа МФУБ бр. 10412/5 од 22.11.2023. године);
2. Bozic Cvijan B, Srebro D, Đokic V, Obradovic B, Kosic M, Pajovic V, **Stojkovic M**, Basailovic M. Primeri recepata. U: Klinička farmakologija. Bajčetić M, Gojković Bukarica Lj, Dragović Lukić G, Stojanović R, Todorović Z (urednici). Beograd: Cibid 2024; стр. 281-298 (ISBN 978-86-7117-743-6; Одлука Наставног већа МФУБ бр. 10412/5 од 22.11.2023. године)

## Учешће на пројектима

* 2024- "Испитивање синергистичког ефекта галне киселине и куркумина на социјалну интеракцију на *Drosophila melanogaster* моделу фрагилног X синдрома”, Национални пројекат Министарства науке, технолошког развоја и иновација и Медицинског факултета у Београду, број пројекта: 451-03-66/2024-03/200110, руководилац проф. др Зоран Тодоровић;
* јануар 2024-јул 2025 "The study of anthelmintic’ target sites in the neuromuscular system of parasitic nematodes in order to improve pharmacotherapy and develop of new drugs – FRAMASCA", пројекат бр. 7355, у оквиру позива ПРИЗМА Фонда за науку Републике Србије, руководилац проф. др Саша Траиловић;
* јун-септембар 2023 "Polyphenols as potential targeted treatments in *Drosophila melanogaster* model of fragile X syndrome - POLYFRAX\_Drosophila”, пројекат бр. 7673781, у оквиру позива ИДЕЈЕ Фонда за науку Републике Србије, руководилац проф. др  Драгана Протић;
* 2020-*2*025 *“*Enabling the first registry of individuals with Fragile X associated disorders and better assessment of future testing/screening needs in Serbia”, руководилац пројекта: проф. др Драгана Протић, носилац пројекта: Медицински факултет Универзитета у Београду, (FX2020-DP-BG-001);
* 2018-2023 “Клиничко епидемиолошка истраживања најчешћих нежељених догађаја током болничког лечења” пројекат број 175046; Министарство просвете, науке и технолошког развоја Републике Србије.

## Организовање научних састанака и симпозијума

Др Стојковић је уз помоћ гранта Амбасаде САД у Србији организовала студентску конференцију под називом „Унапређење комуникације између (будућих) доктора и жена оболелих од карцинома дојке – подизање свести о значају ране детекције“ која је одржана 23. и 24. октобра 2015. године на Златибору (предавачи Доц. др сци. мед. И. Марковић, Др сци. У. Ракић, Др М. Гулан, психолог С. Симић)

* 1. **Друга достигнућа (рецензије, рецензије у часописима)**

Co-guest editor of Special Issue “Fragile X Syndrome and Fragile X Premutation Associated Conditiones”, Genes (ISSN 2073-4425), 2025.

# Ф. ОЦЕНА О РЕЗУЛТАТИМА НАУЧНОГ И ИСТРАЖИВАЧКОГ РАДА

Др Стојковић је до сада објавила укупно **28 публикација**, од којих је **15 радова објављено у целини.** У оквиру тога, **12 публикација** припада категорији оригиналних научних радова in extenso и другим радовима у часописима са ***JCR*** листе, при чему је кандидат први аутор на 3 рада, а сарадник на осталих 9 радова. Такође, први је аутор једног мини прегледног рада у целини објављеног у часопису Медицински подмладак, као и коаутор рада у целости објављеног у часопису Медицинска истраживања. Поред радова објављених у целини, кандидаткиња је аутор или коаутор још **13 радова штампаних у виду сажетака** у часописима и зборницима међународног и националног значаја. Од 2018. године др Стојковић је континуирано ангажована у научно-истраживачким пројектима Министарства просвете, науке и технолошког развоја Републике Србије. У периоду 2018–2023. била је члан истраживачког тима на пројекту „Клиничко епидемиолошка истраживања најчешћих нежељених догађаја током болничког лечења“ (бр. 175046), под руководством проф. др Љиљане Марковић Денић. Тренутно је укључена у пројекат „Испитивање синергистичког ефекта галне киселине и куркумина на социјалну интеракцију на Drosophila melanogaster моделу фрагилног X синдрома“ (бр. 451-03-66/2024-03/200110), под руководством проф. др Зорана Тодоровића.

Такође, др Стојковић је учествовала и у **два пројекта Фонда за науку Републике Србије:** „Polyphenols as potential targeted treatments in Drosophila melanogaster model of fragile X syndrome – POLYFRAX\_Drosophila“ (бр. 7673781), под руководством проф. др Драгане Протић, и „The study of anthelmintic’ target sites in the neuromuscular system of parasitic nematodes in order to improve pharmacotherapy and develop new drugs – FRAMASCA“ (бр. 7355), под руководством проф. др Саше Траиловића.

Научно-истраживачки рад др Стојковић обухвата области клиничке и базичне фармакологије, са посебним нагласком на поремећаје повезане са фрагилним X синдромом, фармакологију биолошки активних супстанци, експерименталну фармакологију на моделима изолованих органа, in vivo моделе исхемијско-реперфузијског оштећења, као и клиничку фармакологију антибиотика. Актуелна научна интересовања др Стојковић усмерена су ка савременим клиничким и базичним истраживањима у области поремећаја повезаних са фрагилним X синдромом. Посебну пажњу посвећује проучавању неуробиолошких механизама, бихејвиоралних фенотипова и потенцијалних терапијских стратегија. Значајан део њеног научног рада везан је за Лабораторију **POLYFRAX** (руководилац проф. др Д. Протић), истраживачки центар посвећен испитивању ефеката полифенола и других биолошки активних супстанци на Drosophila melanogaster моделу фрагилнog X синдромa. У оквиру лабораторије др Стојковић спроводи комплексне бихејвиоралне експерименте, користећи савремене аутоматизоване системе за анализу моторике, социјалне интеракције, циркадијалног ритма и сна, чиме значајно доприноси прецизнијем разумевању патофизиологије овог поремећаја. Њен научно-истраживачки рад у овој области резултирао је више међународно рецензираних публикација у угледним часописима, као и учешћем на водећим европским конгресима посвећеним истраживањима на моделу Drosophila melanogaster. Овакво истраживачко усмерење јасно је поткрепљено њеним активним учешћем на релевантним пројектима.

Током докторских студија др Стојковић је активно учествовала и у експерименталном истраживању терпенских једињења – карвеола, карвакрола и гераниола – природних компоненти етарских уља лековитих биљака, која су у фокусу савремене биомедицинске науке због потенцијалне примене у хуманој и ветеринарској медицини. Њен експериментални рад обухватио је испитивање дозно-зависних ефеката ових супстанци на контракције глатких и попречно-пругастих мишића пацова (дијафрагме, илеума и трахеје), као и анализу њиховог дејства на нематодама Ascaris suum и Caenorhabditis elegans, алтернативним моделима у истраживањима неуромускуларне физиологије и антихелминтских механизама. Додатне in silico спорведене анализе афинитета испитиваних једињења према никотинским ацетилхолинским рецепторима, допринеле су свеобухватном разумевању њихових фармаколошких својстава.

Докторска дисертација др Стојковић представља свеобухватно истраживање у области фармакологије терпенских једињења и њиховог дејства на неуромускуларни систем сисара и нематода. Резултати јасно указују да карвеол, карвакрол и гераниол могу испољити различита инхибиторна или стимулаторна дејства у зависности од ткива и типа рецептора, што потврђује њихов значајан утицај на холинергичку неуротрансмисију. Добијени налази указују на потенцијалну примену ових супстанци у третману поремећаја неуромускуларне спојнице и неуродегенеративних стања, као и на њихову перспективну улогу у развоју нових антипаразитарних лекова. Остварени резултати представљају чврсту основу за даља истраживања усмерена на развој савремених фармаколошких стратегија.

Као млад истраживач др Стојковић је успешно савладала методе базичне фармакологије и стекла практичне компетенције за самосталан рад са огледним животињама. Додатно је дала значајан допринос развоју in vivo модела исхемијско-реперфузијског оштећења јетре у Лабораторији за исхемијско-реперфузијска оштећења МФУБ (руководилац проф. др З. Тодоровић), као и развоју ex vivo модела изоловане трахеје пацова на Ветеринарском факултету (руководилац проф. др С. Траиловић).

Положила је испит из предмета Експериментална методологија научног истраживања у медицини – добра лабораторијска пракса*,* чиме је стекла овлашћење за рад на in vivo истраживањима, а тренутно учествује и у извођењу практичне наставе за студенте докторских студија из предмета Увод у науку о лабораторијским животињама*.* У оквиру израде завршног специјалистичког академског рада активно је учествовала и у истраживањима из домена клиничке фармакологије у КБЦ „Бежанијска коса“, са фокусом на анализу рационалне примене антибиотика.

# Г. ОЦЕНА О АНГАЖОВАЊУ У РАЗВОЈУ НАСТАВЕ И ДРУГИХ ДЕЛАТНОСТИ ВИСОКОШКОЛСКЕ УСТАНОВЕ

Др Маја Стојковић се издваја високим степеном преданости и одговорности у извођењу наставе на Институту за фармакологију, клиничку фармакологију и токсикологију. Ангажована је у извођењу наставе на интегрисаним студијама на српском и енглеском језику, као и у практичним програмима последипломских студија, доследно обезбеђујући висок квалитет наставног процеса. Посебно заслужује похвалу њено изузетно ангажовање у организацији online наставе током 2020. и 2021. године, на почетку *COVID-19* пандемије, када је значајно допринела континуитету наставе и квалитету едукације студената. Додатно, др Стојковић је коаутор **два поглавља** у академском уџбенику Клиничка фармакологија (Цибид, МФУБ, 2024). Др Стојковић континуирано похађа едукативне семинаре и конгресе у земљи и иностранству, што јој омогућава стицање нових вештина и знања. Добитница је Захвалнице Центра за стручни и научно-истраживачки рад студената Медицинског факултета у Беораду за подршку активностима организације и унапређење научно- истраживачког рада студената.

# ИЗБОРНИ УСЛОВИ

## За допринос академској и широј заједници:

*Значајно струковно, национално или међународно признање за научну или стручну делатност*

* Захвалница Центра за стручни и научно-истраживачки рад студената Медицинског факултета у Беораду за подршку активностима организације и унапређење научно-истраживачког рада студената (септембар 2023).
* Похвалница за најбољу постер презентацију, 14. конгрес фармаколога и 4. конгрес клиничке фармакологије са међународним учешћем 2019, Нови Сад, Србија.
* Добитник гранта Амбасаде САД у Београду 2015. године (SRB100-15-GR-357).

*Чланство у стручним или научним асоцијацијама у које се члан бира или које имају ограничен број чланова*

* Од 2016. године члан Српске лекарске коморе (Регионална лекарска комора Београда),
* од 2018. године члан Српског фармаколошког друштва (чланица *IUPHAR*-a - *International Union of Basic and Clinical Pharmacology*);
* од 2019. године члан Друштва за Фрагилни Х - БАЛКАН и
* од 2024. године члан Европског удружења за *Drosophila*-у (*European Drosophila Society*).

## За сарадњу са другим високошколским, научно-истраживачким установама у земљи и иностранству - мобилност:

*Учествовање на међународним курсевима или школама за ужу научну област за коју се бира*

* + Pharmacology Education Initiative; the Pharmacological Research family of journals. 3Rs principles put into practice: animals and alternatives by Fabrizio Gardoni and Giuliano Grignaschi, online seminars, септембар 2025. године;
  + ElSEVIEVER Research Academy: The Art of Drug Design, presented by Asst. Prof. Duangrudee Tanramluk. Оnline webinar, јул 2025. године;
  + ElSEVIEVER Research Academy: Molecular imaging of neurodegeneration and its applications in defining drug efficacy through biomarkers. Оnline webinar, јун 2025. године;
  + IUPHAR 2025 World Smart Medication Day poster competition, participant, мај 2025.
  + Завршен on-line тренинг: ICH GCP lnvestigator training: Minimum Criteria for ICH E6 GCP Investigator Site Personnel Training, септембар 2024. године
  + ESCO „European school of oncology, e-session“, август 2021. године, Милано, CME “Nausea and vomiting in advanced cancer”, European school of oncology, e-session, август 2021. године, Милано - у фокусу сесија је фармакотерапија мучнине и повраћања код узнапредовалог карцинома
  + Завршен on-line курс: Lab Animal Welfare, Working with Mice in Research Settings, collaborative institutional training initiative (CITI Prograм), новембар 2017. године.
  + Завршени курсеви: Lab Animal Welfare: Working with the IACUC; Lab Animal Welfare: Working with Swine in Research Settings; Lab Animal Welfare: Working with Dogs in Research Settings; collaborative institutional training initiative (CITI Prograм), септембар 2014. године.

*Студијски боравци у научно-истраживачким институцијама у земљи и иностранству*

* + Септембар 2023. године - тронедељни студијски боравак на Универзитету у Мичигену (Ен Арбор, САД) у научној лабораторији проф. др Питера Тода на Катедри за неурологију, истраживања на моделу *Drosophila melanogaster.*
  + август - септембар 2014. двомесечно усавршавање у Сједињеним Америчким Државама (*Texas Heart Institute, Houston, TX*) stipendija од стране организације *Med- SAP* (*Medical Student Advancement Program*), у сарадњи Медицинског факултета Универзитета у Београду са Српско-америчком привредном комором из Хјустона и Америчком амбасадом у Београду;

ЗАКЉУЧНО МИШЉЕЊЕ И ПРЕДЛОГ КОМИСИЈЕ

На конкурс расписан у огласним новинама ''Послови'' Националне службе за запошљавање Републике Србије, објављеном 08.10.2025. године за избор једног наставника у звање ДОЦЕНТА за ужу научну област ФАРМАКОЛГИЈА, КЛИНИЧКА ФАРМАКОЛОГИЈА И ТОКСИКОЛОГИЈА на одређено време од пет година, пријавио се 1 кандидат, др Маја Стојковић, доктор медицине, доктор медицинских наука и специјалиста Клиничке фармакологије, запослена као асистент на Kатедри за фармакологију, клиничку фармакологију и токсикологију Медицинског факултета Универзитета у Београду.

Др Маја Стојковић се у току свог досадашњег педагошког рада издваја високим степеном преданости и одговорности у извођењу наставе на Институту за фармакологију, клиничку фармакологију и токсикологију. Ангажована је у извођењу практичне наставе и семинара на интегрисаним студијама на српском и енглеском језику, као и у практичним програмима последипломских студија, доследно обезбеђујући висок квалитет наставног процеса. Коаутор је два поглавља у уџбенику Клиничка фармакологија, за студенте интегрисаних студија.

Њено научно-истраживачки рад обухвата клиничку и базичну фармакологију, са посебним фокусом на фармакологију биолошки активних супстанци. Објавила је, као аутор или коаутор/сарадник, укупно 28 радова, од којих су 12 публикације из категорије Оригинални радови in extenso и остали радови у часописима са *JCR* листе (први је аутор 3 публикације). Такође, др Стојковић је активно учествовала у више националних пројеката Министарства просвете, науке и технолошког развоја и Фонда за науку Републике Србије. Др Стојковић је у децембру 2024. успешно одбранила докторску дисертацију. Такође, др Стојковић је са одличним успехом завршила специјализацију из Клиничке фармакологије.

На основу детаљног увида, приложене документције и анализе целокупне педагошке, стручне и научне активности, чланови Kомисије са великим задовољством констатују да др **Маја Стојковић** испуњава све услове за избор у звање доцента који су предвиђени Законом о високом образовању и Правилником о условима, начину и поступку стицања звања и заснивања радног односа наставника и сарадника Медицинског факултета Универзитета у Београду и једногласно предлажу Изборном већу Медицинског факултета у Београду да се д**р МАЈА СТОЈКОВИЋ** изабере у звање **ДОЦЕНТА** за ужу научну област **ФАРМАКОЛОГИЈА, КЛИНИЧКА ФАРМАКОЛОГИЈА И ТОКСИКОЛОГИЈА** на Медицинском факултету Универзитета у Београду.

Београд, 25. новембар 2025. године Комисија:

Проф. др Драгана Протић, ванредни професор

Проф. др Зоран Тодоровић, редовни професор

Проф. др Јелена Рогановић, редовни професор